Οργάνωση και λειτουργία έντεκα Περιφερειακών Ινστιτούτων Εισαγωγικής Διοικητικής Εκπαίδευσης και Επιμόρφωσης.Άρθρο 1 Οργάνωση και Λειτουργία Τα Περιφερειακά Ινστιτούτα Εισαγωγικής Διοικητικής Εκπαίδευσης και Επιμόρφωσης (ΠΙΕΔΕΕ), που ιδρύθηκαν με την απόφαση του Υπουργού Προεδρίας της Κυβέρνησης αριθ. ΔΙΕΚ/ΤΜΒ/70/20/οικ. 24297/3.9.92, ως υπηρεσιακές και εκπαιδευτικές μονάδες του Εθνικού Κέντρου Δημόσιας Διοίκησης, εντάσσονται στην οργανωτική δομή αυτού και λειτουργούν στα πλαίσια των διατάξεων που ρυθμίζουν τη λειτουργία του Ε.Κ.Δ.Δ. Άρθρο 2 1.Η αποστολή των ΠΙΕΔΕΕ είναι αυτή που καθορίζεται από τις διατάξεις του άρθρου 24 του Ν. 1388/83 (ΦΕΚ 113/Α) και του άρθρου 49 του Ν. 1943/91 (ΦΕΚ 50/Α). 2.Όργανα διοίκησης των ΠΙΕΔΕΕ είναι οι διευθυντές τους για τις αρμοδιότητες των οποίων εφαρμόζονται αναλόγως οι διατάξεις του άρθρου 27 του Ν. 1388/83. Άρθρο 3 Εδαφική αρμοδιότητα Η εδαφική αρμοδιότητα του κάθε ΠΙΕΔΕΕ εκτείνεται στη διοικητική του περιφέρεια, όπως αυτή προσδιορίζεται στην υπουργική απόφαση με την οποία αυτό ιδρύθηκε. Επιτρέπεται κατ εξαίρεση η συμμετοχή σε εκπαιδευτικά προγράμματα των ΠΙΕΔΕΕ και υπαλλήλων άλλων διοικητικών περιφερειών ύστερα από έγκριση του Γενικού Γραμματέα του Ε.Κ.Δ.Δ. Άρθρο 4 1.Συνιστάται στο κάθε ένα ΠΙΕΔΕΕ Γραμματεία Διοικητικής Υποστήριξης για τη διοικητική και οικονομική στήριξη αυτού. 2.Της Γραμματείας Διοικητικής Υποστήριξης προΐσταται υπάλληλος με βαθμό Τμηματάρχη Α ή Β κατηγορίας ΠΕ, κλάδου Διοικητικού - Οικονομικού και εν ελλείψει υπάλληλος με βαθμό Εισηγητή Α. Εφόσον δεν υπηρετεί στο ΠΙΕΔΕΕ υπάλληλος της ανωτέρω κατηγορίας και κλάδου επιτρέπεται να προΐσταται υπάλληλος με βαθμό Τμηματάρχη Α ή Β της αυτής κατηγορίας και κλάδου που αποσπάται από άλλη δημόσια υπηρεσία ή Ν.Π.Δ.Δ., σύμφωνα με τις κείμενες διατάξεις. Άρθρο 5 Προγράμματα Σπουδών 1.Για τα προγράμματα σπουδών των ΠΙΕΔΕΕ και τη συμμετοχή υπαλλήλων σ αυτά εφαρμόζονται τα ισχύοντα κάθε φορά για τα προγράμματα του ΙΔΕ και ΙΕΔΕ, αντίστοιχα. 2.Το εκπαιδευτικό προσωπικό του κάθε ΠΙΕΔΕΕ προέρχεται από τη διοικητική του περιφέρεια. Επιτρέπεται κατ εξαίρεση η αποστολή εκπαιδευτικού προσωπικού από το ΕΚΔΔ για την κάλυψη εκπαιδευτικών αναγκών των ΠΙΕΔΕΕ όταν αυτές δεν μπορούν να καλυφθούν από το δικό τους διδακτικό προσωπικό. Άρθρο 6 Διδακτικό Προσωπικό Οι διατάξεις των παρ. 1, 2 και 3 του άρθρυ 8 του Ν. 1388/83, της παρ. 1 του άρθρου 41 του Ν. 1943/91 και οι διατάξεις του άρθρου 51 του Ν. 1943/91, εφαρμόζονται αναλόγως και για το Διδακτικό Προσωπικό των Περιφερειακών Ινστιτούτων Εισαγωγικής Διοικητικής Εκπαίδευσης και Επιμόρφωσης. Άρθρο 7 Σύσταση θέσεων Στις προβλεπόμενες από το άρθρο 9 του Ν. 1388/83, όπως ισχύει, θέσεις, προστίθενται, για τη στελέχωση αποκλειστικά και μόνο, των Περιφερειακών Ινστιτούτων Εισαγωγικής Διοικητικής Εκπαίδευσης και Επιμόρφωσης, που ιδρύθηκαν με την απόφαση του Υπουργού Προεδρίας της Κυβέρνησης αριθ. ΔΙΕΚ/ΤΜΒ/70/20 οικ. 24297/3.9.92, οι εξής θέσεις μόνιμου και με σύμβαση εργασίας ιδιωτικού δικαίου προσωπικού για κάθε ένα από αυτά: Α. Μόνιμο προσωπικό α) Κατηγορία ΠΕ, κλάδου Διοικητικού - Οικονομικού, μία (1) θέση. β) Κατηγορία ΔΕ, κλάδου Διοικητικού - Οικονομικού, δύο (2) θέσεις. γ) Κατηγορία ΔΕ, κλάδου Δακτυλογράφων, δύο (2) θέσεις. δ) Κατηγορία ΥΕ, κλάδου Επιμελητών, μία (1) θέση. ε) Κατηγορία ΥΕ, κλάδου Προσωπικού Καθαριότητας, δύο (2) θέσεις. Β. Προσωπικό με σύμβαση εργασίας ιδιωτικού δικαίου Ειδικό Επιστημονικό Προσωπικό: α) Μία (1) θέση Διευθυντή, β) Δύο (2) θέσεις Συμβούλων Σπουδών, γ) Τρείς (3) θέσεις Ειδικών Ερευνητών. δ) Μία (1 ) θέση Ειδικού στους ηλεκτρονικούς υπολογιστές. Άρθρο 8 εφαρμόζονται τα οριζόμενα στο Π.Δ. 194/88 (ΦΕΚ 84/Α) και για τον τρόπο πλήρωσης των θέσεων αυτών εφαρμόζονται οι ισχύουσες κάθε φορά διατάξεις για τις προσλήψεις του μόνιμου προσωπικού στις δημόσιες υπηρεσίες και Ν.Π.Δ.Δ. 2.Για τα προσόντα διορισμού και τον τρόπο πλήρωσης των θέσεων του ειδικού επιστημονικού προσωπικού της περ. Β του άρθρου 7 του παρόντος, εφαρμόζονται αναλόγως οι διατάξεις των άρθρων 10 (παρ. 2) και 11 του Ν. 1388/83, ως και των αποφάσεων του Υπουργού Προεδρίας της Κυβέρνησης αριθ. ΔΙΕΚ/Η11/284/449/3.2.87 (ΦΕΚ 42/Τ.Β74.2.87), ΔΙΕΚ/Η 12Κ-3β/4/10877/2011/88 (ΦΕΚ 61/τ.Β/3.2.88) και ΔΙΕΚ/Α/Φ.4/11966/16.4.92 (ΦΕΚ 307/τ.Β/8.5.92). Ειδικότερα για τα προσόντα διορισμού στη θέση του Διευθυντή των Περιφερειακών Ινστιτούτων Εισαγωγικής Διοικητικής Εκπαίδευσης και Επιμόρφωσης εφαρμόζονται οι διατάξεις της παρ. 2 του άρθρου 45 του Ν. 1943/91. 3.Επιτρέπεται με απόφαση του Δ.Σ. του Ε.Κ.Δ.Δ. η απόσπαση διοικητικού προσωπικού και Ειδικού Επιστημονικού Προσωπικού από το ΕΚΔΔ στα ΠΙΕΔΕΕ για το χρονικό διάστημα μέχρι έξι (6) μηνών που μπορεί να παραταθεί μέχρι έξι (6) μήνες ακόμη. Άρθρο 9 1.Από τις διατάξεις του Προεδρικού Διατάγματος προκαλείται δαπάνη σε βάρος του προϋπολογισμού του Εθνικού Κέντρου Δημόσιας Διοίκησης (ΕΚΔΔ) ύψους 560.120.000 δρχ. περίπου για καθένα από τα επόμενα οικονομικά έτη. 2.Για την ανωτέρω δαπάνη θα εγγραφεί η αναγκαία πίστωση στον προϋπολογισμό του Εθνικού Κέντρου Δημόσιας Διοίκησης ύψους 560.120.000 δρχ., στα πλαίσια του ολοκληρωμένου προγράμματος «για την ανάπτυξη του ανθρώπινου δυναμικού της Δημόσιας Διοίκησης» που χρηματοδοτείται από τα Ευρωπαϊκά Ταμεία και τον προϋπολογισμό Δημοσίων Επενδύσεων. Στον Υπουργό Προεδρίας της Κυβέρνησης αναθέτουμε τη δημοσίευση και εκτέλεση του παρόντος διατάγματος.